laion/Wikipedia-Exotic huggingface dataset:
ניר נחום

ניר נחום (נולד ב-9 בספטמבר 1983) הוא כדורגלן עבר ישראלי ששיחק בעמדת הקשר. נחום, נולד ביבנה ובגיל 6 עבר לאשדוד. נחום גדל במחלקת הנוער של מועדון ספורט אשדוד, ובעונת 2001/2002 עלה לסגל הקבוצה הבוגרת של המועדון וערך את הופעת הבכורה שלו במשחק מול הפועל כפר סבא במסגרת גביע הטוטו, אך לא שותף במשחקי הליגה, והחל מעונת 2002/2003 הושאל למספר קבוצות מהליגות הנמוכות, תחילה להפועל מרמורק, ולאחר מכן למכבי שעריים וסקציה נס ציונה. בקיץ 2005 הושאל לשנתיים לקבוצת הפועל אשקלון מהליגה הלאומית. בעונת 2006/2007 היה שותף להעפלתה של הפועל אשקלון לגמר גביע המדינה, ואף הבקיע את השער הראשון בהתמודדות מול הפועל תל אביב, טרם נכנעה הקבוצה בבעיטות הכרעה. לאור הצלחתו באשקלון, הוחזר נחום לסגל מ.ס. אשדוד לקראת עונת 2007/2008, וב-29 בספטמבר 2007 הבקיע את שער הבכורה שלו בליגת העל, בהפסד הקבוצה 1–6 למכבי נתניה. בסך הכל כבש שני שערים בעונה זו, אך בעונה שלאחר מכן איבד את מקומו בהרכב הקבוצה, ובחלון ההעברות של ינואר 2009 הושאל לקבוצת בית"ר ירושלים. נחום, שהחל את הקריירה כחלוץ במחלקת הנוער ולאחר מכן הרבה לשחק כקשר התקפי, הוסט על ידי המאמן ראובן עטר לעמדת המגן הימני, ובתום העונה היה שותף לזכייתה של בית"ר ירושלים בגביע המדינה, לאחר ניצחון 2–1 על מכבי חיפה. בעונת 2009/2010 חזר נחום לאשדוד, אך שותף בעיקר כמחליף, והבקיע רק שער אחד, בניצחון 3–1 על מכבי תל אביב. בעונה שלאחר מכן הושאל לקבוצת מכבי נתניה לשנתיים, ושם הפך לשחקן מפתח. נחום כיכב בנתניה תחת הדרכתו של ראובן עטר, ולצידם של אחמד סבע וחן עזרא. בעונתו הראשונה בקבוצה כבש 7 שערים, ובעונת 2011/2012 רשם 6 שערים ו-3 בישולים, וסייע לקבוצה להעפיל למוקדמות הליגה האירופית. בתום העונה הסתיים חוזהו באשדוד, ונחום הפך לשחקן חופשי וחתם בבני יהודה תל אביב, אך לא הסתדר עם המאמן דרור קשטן, ובחצי עונה במועדון שותף ב-6 משחקים בלבד. בחלון ההעברות של ינואר 2013 חתם נחום בקבוצת הפועל תל אביב. ב-12 בינואר 2013 ערך את הופעת הבכורה שלו במדי הפועל תל אביב, כשפתח בהרכב הקבוצה בניצחון 3–0 על בני סכנין, ובתום העונה שוחרר מהמועדון. ב-28 ביולי 2013 חתם נחום בהפועל ראשון לציון מהליגה הלאומית, במדיה שיחק שנתיים וכבש 14 שערי ליגה ב-63 הופעות. ב-26 במאי 2015 חזר נחום לקדנציה שנייה בהפועל אשקלון. בעונה זו כבש נחום שבעה שערים ב-27 הופעות ליגה וסייע לקבוצה להעפיל לליגת העל, אך בתום העונה הודיע שלא ימשיך במועדון מכיוון שלא רצה לשחק בשבת. בקיץ 2016 חתם בקבוצת הפועל בני לוד מהליגה הלאומית, אך במדיה ערך בעונת 2016/2017 רק הופעה אחת בליגה והופעה אחת בגביע הטוטו, ובתום העונה שוחרר מהמועדון ולמעשה פרש ממשחק פעיל. ניר נחום, באתר ההתאחדות לכדורגל בישראל ניר נחום: "התעייפתי מהכדורגל" יניב טוכמן, פרסום ראשון: ניר נחום חתם בבית"ר ירושלים, באתר nrg מעריב, ‏ 2 בפברואר 2009 עירד צפריר, “לבני יהודה מגיע לקחת תואר”, באתר nrg מעריב, ‏4 באוגוסט 2012 מיקי ג'אן, ‏בשעה טובה ומוצלחת: ניר נחום חתם במכבי נתניה, באתר ONE‏, 16 בספטמבר 2010 אופיר סער‏, הבטחות צריך לקיים: על הקריירה ההפכפכה של ניר נחום, באתר וואלה, 12 בינואר 2013 רענן ברנובסקי‏, בני יהודה: ניר נחום חתם לשנתיים, באתר וואלה, 11 ביולי 2012 דנה בהט ושירי אלג'ם, ‏נחום חתם לשנה וחצי בהפועל, גם ארבייטמן יגיע?, באתר ONE‏, 7 בינואר 2013 זיו אברג'יל, ‏לחמן מתחזק: ניר נחום חתם לעונה אחת בהפועל ראשל"צ, באתר ערוץ הספורט, 28 ביולי 2013 עמית וסר, ‏ניר נחום חתם באשקלון: יש לי זכרונות טובים, באתר ONE‏, 16 במאי 2015 רועי זריהן, ‏בגלל השבת: ניר נחום לא יישאר באשקלון, באתר ערוץ הספורט, 23 ביוני 2016
טוראקיים

טוראקיים (שם מדעי: Musophagidae) היא משפחה של עופות טרופיים צבעוניים, היחידה בסדרת הטוראקואים (Musophagiformes). הטוראקיים נפוצים רק באפריקה הטרופית וניזונים מפירות ומזרעים. אומנם פירוש שמם המדעי הוא "אוכלי בננות", אך אין הם ניזונים מהן כלל. הפיגמנטים (צבענים) של רוב הטורקואים ייחודיים להם. הטוראקיים הם עופות דמויי יונה וקרובים רחוקים של הקוקאים. אורכם הממוצע 36–75 ס"מ. הגדול במיני הסדרה הוא טוראקו כחול (Corythaeola cristata) ששוקל עד 1.2 ק"ג. בעבר משפחה זו סווגה כחלק מסדרת הקוקאים אולם כיום נהוג לסווגה תחת סדרה נפרדת: טוראקואים (Musophagiformes): משפחה טוראקיים (Musophagidae) מין יחיד בסוג טוראקו כחול (Corythaeola cristata). סוג Corythaixoides ובו שלושה מינים: מין טוראקו לבן-בטן (Corythaixoides) טוראקו אפור (Corythaixoides concolor) טוראקו חשוף-פנים (Corythaixoides personatus) סוג Crinifer ובו שני מינים: Crinifer piscator Crinifer zonurus סוג ומין יחיד טורקו לבן-לחיים (Menelikornis leucotis) סוג ומין יחיד טוראקו צהוב-מקור (Pseudopoetus macrorhynchus) סוג Musophaga ובו שני מינים: טוראקו ויולט (Musophaga violacea) טוראקו רוס (Musophaga rossae) סוג טוראקו (Tauraco) ובו 11 מינים: טוראקו בנרמן (Tauraco bannermani) טורקו לבן-ציצית (Tauraco leucolophus) טוראקו אדום ציצית (Tauraco erythrolophus) טוראקו שחור-מקור (Tauraco schuettii) טוראקו שאלו (Tauraco schalowi) טוראקו הארטלאוב (Tauraco hartlaubi) טוראקו רוספולי (Tauraco ruspolii) טוראקו גיאנה (Tauraco persa) טוראקו צבעוני (Tauraco porphyreolophus) טוראקו סגול-ציצה (Tauraco johnstoni) טוראקו קניזנה (Tauraco corythaixI) טוראקו ליווינגסטון (Tauraco livingstonii) טוראקו פישר (Tauraco fischeri) מדיה וקבצים בנושא טוראקיים בוויקישיתוף טוראקיים, באתר ITIS (באנגלית) טוראקיים, באתר NCBI (באנגלית) טוראקיים, באתר Animal Diversity Web (באנגלית) טוראקיים, באתר האנציקלופדיה של החיים (באנגלית) טוראקיים, באתר GBIF (באנגלית) טוראקיים, באתר אנציקלופדיה בריטניקה (באנגלית) מיון הטוראקיים לפי ועידת האורניתולוגים הבינלאומית
מייגן פולווס

מייגן פולווס (באנגלית: Megan Follows, נולדה ב-14 במרץ 1968) היא שחקנית טלוויזיה, קולנוע ותיאטרון קנדית-אמריקאית, המוכרת מתפקידה כאן שרלי במיני סדרה "האסופית" משנת 1985 ושני המשכיה: "אן מהחווה הירוקה" ו"אן מהחווה הירוקה - סיפור ההמשך". פולווס נולדה בטורונטו, אונטריו, קנדה למשפחת אמני הבמה, והיא הצעירה מבין ארבעה אחים. תפקידה הראשון כשחקנית היה בגיל תשע, עת הופיעה בתשדיר פרסומת עבור חברת התקשורת "Bell Canada". עד מהרה היא מצאה עבודות משחק נוספות בטלוויזיה הקנדית עד לפריצת הדרך הראשונה שלה כאן שירלי במיני סדרה האסופית משנת 1985. הופעתה זיכתה אותה בשני פרסי ג'מיני בקטגוריית השחקנית הטובה ביותר. בין שאר סדרות הטלוויזיה בהן השתתפה פולווס נמנות עובדות החיים, בגבולות המסתורין, חוק וסדר, ER, רצח במשיכת קולמוס, תיקים באפלה, רפואה שלמה, CSI, CSI: מיאמי, שקר לי, אחים ואחיות, האוס ובמיני סדרה עולם ללא קץ על-פי ספרו של קן פולט. בשנת 2012 שיחקה בסדרת הדרמה היומית של TeenNick "הוליווד הייטס" בתור בת', אחותה של ליסה. בשנים 2017-2013 שיחקה בארבע עונות סדרת הטלוויזיה "ממלכה" בתפקיד קטרינה דה מדיצ'י, אימו של פרנסיס (טובי פין רגבו). בשנת 2018 שיחקה בעונה השלישית של סדרת המדע הבדיוני הקנדית "ויינונה ארפ" כמישל גיבסון ארפ, אמא של ויינונה ארפ, אותה מגלמת מלאני סקרופאנו. בשנת 2020 גילמה את אדית מורילנד בסדרת המדע בדיוני "משפחת אוקטובר" של רשת נטפליקס. מדיה וקבצים בנושא מייגן פולווס בוויקישיתוף מייגן פולווס, במסד הנתונים הקולנועיים IMDb (באנגלית) מייגן פולווס, באתר AllMovie (באנגלית) מייגן פולווס, במסד הנתונים הקולנועיים KinoPoisk (ברוסית)
אריק אדמס (מוזיקאי)

אריק אדמס (אנגלית: Eric Adams; נולד כלואיס מרולו ב־12 ביולי 1954) הוא סולן של להקת ההבי מטאל האמריקאית מנוור משנת 1980. אדמס, יליד אובורן שבניו יורק, היה חברו של ג'ואי דימאיו, שותפו ללהקה עוד לפני הקמתה, ומטפל בענייניה הכספיים של הלהקה. הוא מספר שהושפע מאוד מאיאן גילן (סולן הלהקה דיפ פרפל). אדמס התעניין במוזיקה מגיל תשע. הוא ניגן בגיטרה ובגיל 11 הקים להקה בשם The Kids. הצטרף ללהקת Manowar בשנת 1980. שם הבמה שלו מורכב מהשמות הפרטיים של שני בניו, אריק ואדם. מדיה וקבצים בנושא אריק אדמס בוויקישיתוף אתר האינטרנט הרשמי של אריק אדמס אריק אדמס, במסד הנתונים הקולנועיים IMDb (באנגלית) אריק אדמס, באתר AllMusic (באנגלית) אריק אדמס, באתר MusicBrainz (באנגלית) אריק אדמס, אמן באתר Encyclopedia Metallum (באנגלית) אריק אדמס, באתר Discogs (באנגלית) אריק אדמס, באתר Genius ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
למדע

האם התכוונתם ל... המרכז הארצי לַמְדַע – מרכז ארצי להכשרת מורים למדע וטכנולוגיה בבתי הספר היסודיים בישראל קודקוד משחקי חברה בינלאומיים – מותג משחקים וצעצועים של חברת למדע תעשיות קלות בע"מ
אל-ח'ליל בן אחמד

אל-ח'ליל בן אחמד (בערבית: الخليل بن أحمد, נולד ב-718 בעומאן, נפטר ב-791 בבצרה שבעיראק) או בשמו המלא עבד אל-רחמן אל-ח'ליל בן אחמד אל-פראהידי היה מדקדק, פילולוג ומילונאי ערבי. נולד בדרום חצי האי ערב (כיום עומאן), ועבר מאוחר יותר לעיר בצרה שבעיראק. הוא חיבר את המילון שנחשב למילון הערבי הראשון, "כתאב אלעין" (كتاب العين). הוא גם נחשב לממציא הצורה המודרנית של התשכיל (מערכת הניקוד הערבי). בין תלמידיו של אלח'ליל היה המדקדק והבלשן הפרסי הנודע סיבויה. המדען אל-אצמעי היה בין תלמידיו. "כתאב אלעין" (كتاب العين) נחשב למילון הערבי הראשון. הוא מילון אנגרמטי, הוא מסודר לפי אותיות שורש כאשר מוצגות כל הקומבינציות האפשרויות בשיכול האותיות. הוא סידר את המילון לפי סדר פונטי כאשר האותיות הגרוניות הן הראשונות. המילון פותח באות עין (ع) ומכאן שמו. עד לזמנו הייתה נהוגה שיטת הניקוד של אבו אל-אסווד א-דואלי. בשיטה זו הנקודות שימשו לייצוג התנועות (חַרַכּאת בערבית). לכל תנועה היה מיקום נקודה שונה. בימיו של ח'ליל אבן אחמד, כבר נוסדה מערכת האיעג'אם, שהיא מערכת הנקודות הדיאקריטיות המבחינות בין אותיות דומות, דוגמת ﺡ ו-ﺥ, מה שחייב שימוש בצבע האדום לנקודות החרכאת, מאחר שהצבע השחור שימש לנקודות האיעג'אם. אלח'ליל מצא את הכתיבה בצבעים שונים מעייפת ובלתי ישימה, לכן הוא הגה מערכת חדשה שהחידוש העיקרי בה היה שינוי צורת החרכאת לצורות המזכירות את האותיות המאריכות התואמות, כך שתתאפשר הבחנה בין המערכות הדיאקריטיות ללא שימוש בצבעים שונים. מערכת זו, עם מעט שינויים ותוספות היא התשכיל המודרני. מדיה וקבצים בנושא אל-ח'ליל בן אחמד בוויקישיתוף אל-ח'ליל בן אחמד, באתר אנציקלופדיה בריטניקה (באנגלית) ערך זה הוא קצרמר בנושא אישים ובנושא בלשנות. אתם מוזמנים לתרום לוויקיפדיה ולהרחיב אותו.
טוני פיין

אנטוני "טוני" פָיין (נולד ב-26 באפריל 1951, בבריטניה) הוא עורך מוזיקלי, מפיק תוכניות רדיו ושדרן רדיו ישראלי. עבד בקול ישראל במשך כארבעים שנה, עד לפרישתו בשנת 2016. פיין נולד בעיר סאות'פורט במחוז מרזיסייד, שבאנגליה. בגיל 25 הוא עלה לישראל, ומאז עבד ברדיו ב"קול ישראל". באוגוסט 1976, כחודשיים לאחר הקמת רשת ג', נפגש פיין עם דרורה בן אב"י, מנהלת התוכניות בתחנה. לאחר שהציג בפניה את תקליטיית המוזיקה הגדולה שלו, הוחלט שיחל לערוך תוכנית מוזיקת דיסקו. בתחילה כתוכנית זמנית, שלוש פעמים בשבוע, אך בתוך מספר חודשים הפכה התכנית לתוכנית יומית. מעט מאוחר יותר, הצטרפה גם שוש עטרי כמגישה הקבועה בתוכנית, ויחד היו השניים, מסוף שנות ה-70 ולאורך כל שנות ה-80, לצמד המזוהה עם תוכנית הרדיו הפופולרית "חדש, חדיש ומחודש", שהשמיעה שירים לועזיים חדשים. בתחילת שנות ה-90, לאחר ששוש עטרי פרשה מהגשת התוכנית ועברה להגיש את התכנית "לוהט", המשיך פיין, עד לשנת 1995, לערוך את התוכנית בהגשת נועם גילאור. בהמשך הקריירה המקצועית, מונה פיין גם לעורך הראשי של התחנה. תוכניות רדיו בולטות נוספות שערך במהלך השנים: "מה נשמע" - תוכנית מוזיקה לועזית יומית (1995–1998), "החדשים" - סקירת סינגלים חדשים (2009), ו"ציפורי שיר" - שירי ארץ ישראל (2010). משנת 2009 החל לערוך ולהגיש תוכנית רדיו יומית, לצד עופר נחשון, "באוויר", בה השמיעו שירים ישראלים חדשים ואירחו אישים שונים באולפן. לאחר מכן ערך פיין את התוכנית, שהגישה רויטל עמית. בשנת 2014 זכה בפרס תוכנית המוזיקה במסגרת פרסי הרדיו לעיתונות של אגודת העיתונאים בתל אביב, על התוכנית "באוויר". באפריל 2016 פרש טוני פיין מקול ישראל. רשת ג' ציינה זאת בשידור פרידה מיוחד אליו הגיעו גם קולגות לעבודה מהעבר. בין השאר היו שם משה מורד, קובי מנורה, עופר נחשון, אבי משולם, רויטל עמית, יואב גינאי והשר אופיר אקוניס. פיין נשוי לעדנה מתחילת שנות ה-80, ולהם שני בנים. טוני פיין, ברשת החברתית אקס (טוויטר) טוני פיין, ברשת החברתית אינסטגרם טוני פיין, במיזם "אישים" לתיעוד היצירה הישראלית בין פיצול לפיצוץ, באתר "סוכן תרבות", 5 באוגוסט 2008 נועה פרייס‏, היה פיין: נפרדים מהשדרן המיתולוגי, באתר וואלה, 26 באפריל 2016 ערן סויסה, זה הקול, באתר ישראל היום, 27 במאי 2016 רועי הולר, השדרן טוני פיין תובע את רשות השידור, באתר ynet, 4 באפריל 2005 רחל מהגר, דיסקו אקסטרה-פיין, כל העיר, 27 באפריל 1984 שרית ישי לוי, עכשיו קוראים לה שוש אושפיץ, חדשות, 9 במרץ 1990 רונית אנטלר, חדש חדיש ומחודש: רשת ג' תשנה ב-7 בינואר את מתכונת השידורים, חדשות, 2 בינואר 1990 באוויר, באתר רשת ג' רן בוקר, דידי הררי ורועי כ"ץ זכו בפרסי הרדיו, באתר ynet, 3 בנובמבר 2014 טוני פיין נפרד מרשת ג' - כתבה של דנה הרמן, מתוך מבט של הערוץ הראשון, סרטון באתר יוטיוב
לנצח (ספר)

לנצח (באנגלית: Evermore) הוא ספר פנטזיה, הראשון בסדרת הספרים "בני האלמוות" מאת אליסון נואל. הספר יצא לאור לראשונה באנגלית בשנת 2009. תורגם לעברית על ידי נילי לוי וראה אור בשנת 2011. הוא הופיע במשך 34 שבועות ברשימת רבי המכר של הניו יורק טיימס, בקטגוריית ספרי ילדים. אוור בלום היא נערה בעלת כוחות על-טבעיים. הוריה, אחותה ריילי והכלבה שלה "בטרקפ" נהרגו לפני זמן רב בתאונה. מאז, היא מסוגלת לראות הילות של אנשים אחרים המעידות על מצב הרוח שלהם, לקרוא מחשבות, ולראות את כל עברו של אדם שהיא נוגעת בו. בבית הספר שבו היא לומדת, אוור מתבודדת ונחשבת למוזרה. היא אינה מרוצה מכוחותיה, ורוצה לחזור לחיים רגילים. דיימן אוגוסטה, תלמיד חדש שהגיע מניו מקסיקו, נחשב בעיני התלמידים למהמם ומגניב. אוור נמשכת אליו מסיבה אחרת - אין לו הילה, היא לא יכולה לקרוא את מחשבותיו, ואיתו היא מרגישה נורמלית. לאחר מותה של משפחתה, אוור מסוגלת להיפגש עם אחותה כרוח מדי יום אוור עוברת לביתה של דודתה, סאבין, שעובדת כעורכת דין, היישר מביתה בעיר יוג'ין שבמדינת אורגון. בבית ספרה החדש, אוור מתחברת עם היוון ומיילס והם נהיים לחבריה היחידים. דיימן אוגוסטה, נער מסתורי מגיע יום אחד לבית ספרה של אוור. אוור מתאהבת בו, אך מצד שני גם חברתה היוון. על פי הסיפור, דודתה של אוור, סאבין, עורכת מסיבת תחפושות לכבוד האלווין. אוור התחפשה למארי אנטואנט, אך הופתעה לגלות שדיימן, שלא הוזמן למסיבה, הגיע בתחפושת של האציל פרזן. נשיקתם הראשונה של אוור ודיימן, התרחשה במסיבת התחפושות על יד הבריכה בביתה של אוור, אך הייוון, חברתה של אוור רואה את הנשיקה ונפגעת מכך רבות. לאחר שאוור גילתה כי דיימן הוא למעשה בן אלמוות עם כוחות זהים לשלה והוא הפך אותה לבת אלמוות, היא כועסת עליו ופונה לאלכוהול כדי להשכיח את כאבה. במשך הסיפור אוור נתקלת בדרינה, דמות מסתורית שמתחברת להייוון, אך משהו בה נראה לה חשוד. בסוף התברר לה כי דרינה היא בת אלמוות בעצמה, גרושתו של דיימן מלפני מאות שנים. כמו כן, התברר לאוור כי סיבת מות משפחתה היא באשמת דרינה, שניסתה להתנקש בחייה, מפני שהיא צפתה את התאהבותו של דיימן באוור. אוור פגעה בדרינה באחת הצ'אקרות שלה, והיא נהרגת במקום. בזמן מאבקה עם דרינה, אוור מובלת לסמרלנד, ארץ מיוחדת בה דיימן חיכה לה. שם הם מתפייסים ואוור מתחילה את דרכה כבת אלמוות. לאורך הספר, אוור מקבלת מדיימן את פרח הצבעוני האדום המסמל את אהבתם הנצחית. לנצח, באתר OCLC (באנגלית) לנצח (Evermore) באתר הסופרת "Best Sellers:Children's Paperbacks" The New York Times Book Review
אבו אל-אסווד א-דואלי

אַבּוּ אלְ-אַסְוַד טַ'אלִם בְּן עַמְר בְּן סֻפְיַאן א-דֻּאַלִיּ (בערבית: أبو الأسود ظالم بن عمرو بن سفيان الدؤلي; 603 לערך–688) היה מדקדק ערבי שפעל בעיר בצרה, וחבר קרוב של הח'ליפה עלי בן אבי טאלב. ייסד את הדקדוק הערבי, פיתח את שיטת התשכיל (ניקוד) הראשונה בערבית. בתחילה נכתבה הערבית ללא סימנים דיאקריטיים. עם כיבושי האסלאם נוצר צורך ללמד ערבית המוני אנשים, ולכן היה צורך בסימנים דיאקריטיים כדי להקל על ההגייה. לפי המסורת, מועאויה הראשון פקד על זיאד אבן אבו ספיאן, הוואלי של בצרה, למצוא את האדם שיתאים למשימה זו, והוא פנה לאבו אל-אסווד, שהציג את מערכת התשכיל הראשונה, אשר ייצגה רק את התנועות הקצרות. שיטת התשכיל של אבו אל-אסווד משתמשת בנקודה אדומה, להבדיל מהטקסט השחור, כדי לייצג את התנועות, כאשר ההבחנה איזו תנועה מיוצגת נעשית בעזרת מיקום הנקודה: נקודה מעל האות מקבילה לפתחה (a), מתחת לה מקבילה לכסרה (i) ובצדה לדמה (u). מאוחר יותר התווספה הכפלת הנקודה לסימון תנווין ונקודה צהובה לייצוג המזה. השיטה של אל-אסווד שונה באופן מהותי מהסימנים הנהוגים כיום, המבוססים על שיטתו המאוחרת יותר של אל-ח'ליל בן אחמד.
תנווין

תַנְוִּין (בערבית: تَنوِين) הוא אחד מסימני התשכיל. הוא מסומן על ידי הכפלה של אחד הסימנים (פתחה, כסרה או דמה) ומסמן שצריך להוסיף נון לאחר התנועה. הוא מסומן רק בסופי מילים. כאשר כותבים בערבית ספרותית עם תשכיל, ישנן שלוש וריאציות לתנווין: פַתְחַתַא֫ן (פתחה כפולה) ـً, כַּסְרַתַא֫ן (כסרה כפולה) ـٍ ודַ֗מַּתַא֫ן (דַ֗מַּה כפולה) ـٌ, המבוטאות כ-/an/‏ ,/in/ ו-/un/, בהתאמה. התנווין מופיע רק בסופי מילים. הסימן פתחתאן מופיע לרוב בתצורת اً (על גבי אליף), ةً (על גבי תא מרבוטה) או ءً (על גבי המזה). כאשר מסמנים מילה בפתחתאן, לרוב מוסיפים לה אליף בסופה, אלא אם כן המילה מסתיימת בתא מרבוטה, באליף או באליף מקסורה. אם המילה מסתיימת בהמזה (ء), מוסיפים אחריה אליף רק בחלק מהמקרים. האליף שמתווספת למילה מופיעה גם בכתיב חסר ניקוד/תשכיל. מילים מיודעות – שבתחילתן מופיעה אַל הידיעה – אינן מקבלות תנווין. במובן זה, התנווין ממלא תפקיד דומה לתווית בלתי מיידעת. בערבית מדוברת, התנווין קיים רק במילים וביטויים השאולים מהערבית הספרותית (בעיקר הפתחתאן). כתב ערבי סיני הוא כתב פרסו-ערבי שאומץ לכתיבה של שפות סיניות כמו מנדרינית (במיוחד הניבים באזור לנין, זונגיואן ומנצ'וריה) או בדונגאן. מערכת כתיבה זו ייחודית (בהשוואה למערכות כתיבה אחרות המבוססות על ערבית) בכך שכל התנועות, ארוכות וקצרות, מסומנות במפורש בכל עת בסימני תשכיל (לא אבג'ד). בכתב זה, נעשה שימוש נרחב בשְלוש וריאציות התנווין לייצוג צליל /-n/, ולפעמים גם לייצוג צליל /ng-/. תנווין היה בשימוש באכדית לסימון זוגיות (עד שהיא נכחדה בתקופה הבבלית העתיקה).
ג'ורג' ארמיטאג' מילר

ג'ורג' ארמיטאג' מילר (באנגלית: George Armitage Miller; ‏ 3 בפברואר 1920 - 22 ביולי 2012) היה פסיכולוג אמריקאי, אחד ממייסדי תחום הפסיכולוגיה הקוגניטיבית. הוא גם תרם ללידתו של תחום הפסיכובלשנות ולמדעים הקוגניטיביים באופן כללי. מילר כתב מספר ספרים והוביל את פיתוח תחום ה-WordNet, מסד נתונים לקסיקלי של קשרים בין מילים ברשת האינטרנט. במאמר שפרסם מילר בשנת 1956 הוא טבע את המושג "המספר הקסום שבע, פלוס או מינוס שתיים". המספר הקסום, שנתגלה על ידי מילר בניסוי שערך, מייצג מגבלה ממוצעת של 7 לקיבולת זיכרון לטווח קצר של האדם. מאמר זה מצוטט למעלה מ 30,000 פעמים והשפיע גם בתחומי הפסיכולוגיה והתרבות הרחבים יותר. הוא אף זכה בפרסים כגון המדליה הלאומית למדע. — (1963). Language and Communication. McGraw Hill. ASIN B000SRSOIK. — (1965). Mathematics and Psychology (Perspectives in Psychology). John Wiley & Sons. ISBN 9780471604082. Frank Smith; George A. Miller, eds. (1966). The genesis of language; a psycholinguistic approach; proceedings of a conference on language development in children. The MIT Press. Frank Smith; George A Miller (1968). The Genesis of Language: A Psycholinguistic Approach. The MIT Press. ISBN 978-0262690225. George A. Miller, ed. (1973). Communication, Language and Meaning (Perspectives in Psychology). Basic Books. ISBN 9780465128334. — (1974). Linguistic Communication: Perspectives for Research. International Reading Association. ISBN 978-0872079298. — (1975). The Psychology of Communication. Harper Androw-1975. ISBN 978-0465097074. George A. Miller; Philip N Johnson-Laird (1976). Language and Perception. Harvard University Press. ISBN 978-0674509474. Morris Halle; Joan Bresnan; George A. Miller, eds. (1978). Linguistic theory and psychological reality. The MIT Press. ISBN 0262080958. George A. Miller; Elizabeth Lenneberg, eds. (1978). Psychology and biology of language and thought : essays in honor of Eric Lenneberg. Academic Press. ISBN 0124977502. Oscar Grusky; George A. Miller, eds. (1981). Sociology of Organizations (2nd ed.). Free Press. ISBN 9780029129302. Ned Joel Block; Jerrold J. Katz; George A. Miller, eds. (1981). Readings in Philosophy of Psychology, Volume II. Harvard University Press. ISBN 9780674748781. George A. Miller; Eugene Galanter; Karl H. Pribram (1986). Plans and the Structure of Behavior. Adams Bannister Cox Pubs. ISBN 0937431001. — (1987). Spontaneous Apprentices: Children and Language (Tree of Life). Seabury Press. ISBN 978-0816493302. — (1987). Language and Speech. W H Freeman & Co (sd). ISBN 978-0716712978. — (1991). Psychology: The Science of Mental Life. Penguin Books Ltd. ISBN 9780140134896. — (1991). The Science of Words. W H Freeman & Co. ISBN 978-0716750277. ג'ורג' ארמיטאג' מילר, באתר "Find a Grave" (באנגלית) ג'ורג' ארמיטאג' מילר, באתר אנציקלופדיה בריטניקה (באנגלית) Miller, G. A. (1956). The magical number seven, plus or minus two: Some limits on our capacity for processing information. Psychological review, 63(2), 81. ערך זה הוא קצרמר בנושא אישים ובנושא פסיכולוגיה. אתם מוזמנים לתרום לוויקיפדיה ולהרחיב אותו.
לנצח

האם התכוונתם ל... מובן: לתמיד נצח – מונח המציין זמן אינסופי לנצח (ספר) – ספר מאת אליסון נואל מובן: להנחות ביצוע מוזיקלי ניצוח – מעשה ההנחיה של ביצוע מוזיקלי נצח (פירושונים) Forever
בת ים (פירושונים)

האם התכוונתם ל... בת ים – עיר במחוז תל אביב בת ים (מיתולוגיה) – יצור אגדי שחציו העליון דמוי אדם וחציו התחתון דמוי דג בת הים הקטנה – אגדה מאת הנס כריסטיאן אנדרסן בת הים הקטנה (סרט, 1989) – סרט אנימציה של חברת וולט דיסני על פי האגדה של אנדרסן בת הים הקטנה (אנימה) – סדרת אנימה יפנית על פי האגדה של אנדרסן אח"י בת ים אח"י בת-ים (ת-83) – אוניית סוחר. שימשה כאוניית סיור, אספקה ואימונים במלחמת ההתשה ומלחמת יום הכיפורים ספינת עזר מאותו דגם של אח"י בת גלים 3
בוים

בוים (יידיש: בוים; גרמנית: Baum) הוא שם משפחה שמקורו ביידיש ומשמעותו עץ. האם התכוונתם ל... זאב בוים – חבר הכנסת, שר בממשלות ישראל ירון בוים – קצין צה"ל מנחם מנדל בוים – המלונאי הראשון בארץ ישראל בוים (שבט) – שבט קלטי עתיק ראו גם: באום
סקצ'רס

סקצ'רס (באנגלית: Skechers USA, Inc.) היא חברת נעליים אמריקאית שנוסדה על ידי רוברט גרינברג ובנו מייקל בשנת 1992, מיד לאחר שרוברט עזב את חברת LA Gear - גם אותה הוא הקים, בשנת 1983. המוצרים הראשונים של החברה היו מגפיים בסגנון של מגפי "ד"ר מרטינס" ונעלי סקייטבורד. לאורך השנים התפתחה החברה באופן ניכר, וכיום היא מוכרת מאות דגמי נעליים שונים מסוגים שונים, עבור גברים, נשים וילדים כאחד. נעלי החברה מיוצרות במפעלים הממוקמים בסין, מקסיקו, ברזיל ורומניה. נכון ל-2012, נמכרו נעלי סקצ'רס במעל ל-100 מדינות ברחבי העולם באמצעות רשת של כ-30 מפיצים. מאז 1999, מניית החברה נסחרת בבורסת ניו יורק תחת הסימול - SKX. כדי להיתפס כמותג אופנתי, פרסמה סקצ'רס במהלך השנים את מוצריה באמצעות ידוענים שונים. בשנת 2012, נאלצו אנשי סקצ'רס ליישב תובענה ייצוגית נגדם, שהתבססה על הטענה כי הם הטעו את לקוחותיהם בקמפיין הפרסום של דגם הנעליים Shape-Ups, תמורת סכום על סך 40 מיליון דולר. מדיה וקבצים בנושא סקצ'רס בוויקישיתוף אתר האינטרנט הרשמי של סקצ'רס (באנגלית) סקצ'רס, ברשת החברתית פייסבוק סקצ'רס, ברשת החברתית אקס (טוויטר) סקצ'רס, ברשת החברתית אינסטגרם סקצ'רס, באתר פינטרסט History of Skechers U.S.A. Inc. – FundingUniverse Skechers agrees to $40 million settlement for claims about shoes’ benefits - The Washington Post
ניקולאי גרסימוביץ' קוזנצוב

ניקולאי גרסימוביץ' קוזנצוב (ברוסית: Николай Герасимович Кузнецов; ‏24 ביולי 1904 – 6 בדצמבר 1974) היה מצביא ופוליטיקאי סובייטי, קומיסר הצי (1939–1946), שר הצי (1951–1953), מפקד הצי הסובייטי במלחמת העולם השנייה. חבר מרכז המפלגה הקומוניסטית (1939–1956). הוא הצטרף לצי הסובייטי ב-1919, בגיל 15, לאחר שהוסיף שנתיים לגילו. ב-1920 הוצב בפטרוגרד וב-1924 השתתף עם יחידתו בהלווייתו של לנין. באותה שנה הצטרף למפלגה הבולשביקית. ב-1926 סיים את לימודיו באקדמיה הימית על שם פרונזה ושירת על המשחתת "אוקראינה האדומה". ב-1932 השלים את השכלתו במכללה הימית וב-1934 חזר לאותה משחתת כמפקד. במלחמת האזרחים הספרדית בשנים 1936–1937 שימש כנספח צבאי ויועץ לעניינים ימיים של ממשלת הרפובליקנים. באותה תקופה פיתח תיעוב לפאשיזם. בשובו לברית המועצות התמנה למפקד הצי באוקיינוס השקט. הוא עבר בשלום את טיהורי סטלין ואף הגן על קצינים רבים. ב-28 באפריל 1939 מונה לשר לענייני הצי והחזיק בתפקיד זה עד תום המלחמה. במלחמת העולם השנייה היו לצי הסובייטי שתי שייטות: הצי הבלטי ושייטת הים השחור. באזור הבלטי היה לצי תפקיד חשוב בעת המצור על לנינגרד ובהעברת אספקה לעיר הנצורה. ב-27 באוגוסט 1941 הצליח הצי לחלץ את רוב חיילי הצבא האדום שנלכדו בטאלין. בים השחור לחם הצי בקרבות על אודסה וסבסטופול. כן השתתף הצי בנחיתת הכוחות באזור קרץ'. בפברואר 1944 הועלה קוזנצוב לדרגת אדמירל הצי. לקראת סוף המלחמה השתתף הצי במלחמה עם יפן ובכיבוש האי סחלין והאיים הקוריליים. ב-14 בספטמבר 1945 הוענק לו עיטור גיבור ברית המועצות. ב-1947 סולק מתפקידו בהוראת סטלין וב-1948 נאסר הועמד למשפט ביחד עם עוד אדמירלים בצי. הם הואשמו בהעברת חומר מסווג לבריטים. האדמירלים האחרים קבלו עונשי מאסר ואילו קוזנצוב שוחרר אך הורד לדרגת תת-אדמירל. ב-1951 החזיר אותו סטלין לתפקידו הקודם כמפקד הצי אבל דרגתו הוחזרה לו רק לאחר מותו של סטלין ב-1953. באותה שנה מונה לסגן ראשון של משרד ההגנה וב-1955 מונה למפקד העליון של הכוחות הימיים בדרגת אדמירל הצי הסובייטי, עוטר ב"כוכב מרשל" והועלה לדרגת אדמירל הצי הסובייטי. קוזנצוב התעמת עם ז'וקוב בעניינים הקשורים לצי. ב-29 באוקטובר 1955 אירע פיצוץ אדיר באניית המערכה נובורוסיסק (Новороссийск) והיא שקעה ביחד עם 608 אנשים. ז'וקוב מצא בכך דרך להיפטר מקוזנצוב. הוא הורד שוב לדרגת תת-אדמירל, נאלץ להתפטר מהצבא ונאסר עליו לעסוק בכל דבר הנוגע לצי. קוזנצוב מת במוסקבה ב-6 בדצמבר 1974 ונקבר בבית העלמין נובודוויצ'יה. בשנת 1988 החליטה נשיאות הסובייט העליון של ברית המועצות להחזיר לו את דרגתו ועיטוריו. על שמו קרוי מצר אדמירל קוזנצוב ונושאת המטוסים אדמירל קוזנצוב. מדיה וקבצים בנושא ניקולאי גרסימוביץ' קוזנצוב בוויקישיתוף ניקולאי גרסימוביץ' קוזנצוב, באתר "Find a Grave" (באנגלית) ניקולאי גרסימוביץ קוזנצוב, באתר world war II